Pta-sentrum beroof: Verdagte in hospitaal vasgetrek | Maroela Media
Pta-sentrum beroof: Verdagte in hospitaal vasgetrek
The Grove Mall. Foto: Facebook
'n 23-jarige man is in hegtenis geneem in verband met sy beweerde betrokkenheid by Donderdagoggend se rooftog by The Grove Mall in die ooste van Pretoria.
Kapt. Daniel Mavimbela, woordvoerder van die polisie, het gesê die verdagte is Donderdagaand in die Chris Hani Baragwanath-hospitaal in hegtenis geneem toe hy mediese hulp gesoek het.
Volgens Mavimbela is die verdagte vir skietwonde aan sy bo- en onderlyf behandel. Mavimbela het gesê die verdagte sal in die Pretoria-landdroshof verskyn op aanklagte van roof met verswarende omstandighede sodra hy uit die hospitaal ontslaan word.
Maroela Media het vroeër berig 'n groep van tussen vyf en sewe gewapende mans het op 'n juwelierswinkel in die sentrum toegeslaan. Hulle het juwele ter waarde van 'n onbekende bedrag gesteel.
"Die eienaar van die winkel het twee skote op die verdagtes afgevuur. Ons vermoed een van die verdagtes is tydens die voorval gewond," het Mavimbela vroeër gesê. Die verdagtes het van die toneel gevlug. 'n Saak van sakeroof word ondersoek.
Julie-Anne Nel, sentrumbestuurder, het intussen in 'n verklaring gesê hulle werk nou saam met die polisie in die ondersoek na die voorval. "Ons wil graag vir die publiek die versekering gee dat die veiligheid van ons huurders en klante vir ons uiters belangrik is en dat die winkelsentrum soos normaal vir sake oop is."
SA-aktivis nuwe hoof van Amnestie Internasionaal
'Suid-Afrika voor keuse van armoede of groei'
Dit is verstommend dat die bestuur van die sentrums nog nie vuurwapens verbied in die persele nie en metaalverklikkertoetse doen by ingange nie.
Verander sommer die grondwet om winkelroof ook te wettig
Eish nog nooit het die verbied van n vuurwapen by n winkelsentrum n roof voorkom nie jy ontwapen net jou wetsgehoorsame burgers
Daar waar ek gaan , daar sal my vuurwapen gaan .
Bied jou aan nê! alle rowers lees altyd die kennisgewings om te sien of daar darem wapens toegelaat word op die perseel voor hulle 'n roof pleeg. Gelukig vir die wetsgehoorsame winkel eienaar, is daar nog NIE so 'n bordjie op nie en was hy in staat om homself en sy winkel met sy wettige wapen te verdedig. In die geval sommer eenetjie in die hospitaal gekry en word aangekla. Dink nou net die helse skade wat die rowers gaan ly as hulle nie meer wapens by party plekke mag invat nie!